***Dreams*** ir grupas *Fleetwood Mac* dziesma no viņu 1977. gada albuma *Rumours*. Dziesmu sarakstīja grupas dalībniece Stīvija Niksa. *Dreams* ir vienīgā *Fleetwood Mac* dziesma, kas sasniegusi pirmo vietu ASV *Billboard* 100 singlu topā. Singls tika pārdots vairāk nekā miljons eksemplāros, kā arī tā ir viena no grupas vispazīstamākajām dziesmām.

Dziesmas komponēšana
--------------------

Albuma *Rumours* izveides laikā visu grupas dalībnieku personiskajā dzīvē bija problēmas — bundzinieks Miks Flītvuds šķīrās no savas sievas, basģitārists Džons Makvī un taustiņinstrumentāliste Kristīna Makvī šķīra savu laulību, kā arī Lindsijs Bakingems un Stīvija Niksa izbeidza savas astoņus gadus ilgās attiecības. Niksa atzina, ka veidojot albumu "vienā istabas stūrī bija jātur savas personīgās jūtas, bet otrā bija jācenšas būt profesionālim."

Stīvija Niksa šo dziesmu sarakstīja 1976. gada sākumā *Record Plant* studijā Sausalito, Kalifornijā. 

>  Kādu dienu, kad es nebiju vajadzīga galvenajā studijā, es paņēmu *Fender Rhodes* klavieres un devos uz citu studijas istabu, kas piederēja grupai *Sly & the Family Stone*. Istaba bija viscaur melnā un sarkanā krāsā, ar pazeminājumu istabas centrā, kur atradās klavieres un liela, melna samta gulta ar Viktorijas laikmeta drapērijām. Es apsēdos uz gultas ar klavierēm sev priekšā. Es atradu bungu ritmu, ieslēdzu kasešu ierakstītāju un uzrakstīju *Dreams* 10 minūtēs. Uzreiz man patika tas, ka dziesma bija ar deju ritmu, kas to padarīja nedaudz neierastu man.
> 
> 
>  — Stīvija Niksa žurnālam *Blender*
> 
> 

Kad Niksa atskaņoja dziesmu pārējiem grupas dalībniekiem, viņi nebija par to pārāk lielā sajūsmā, bet māksliniece pārliecināja viņus nākamās dienas ierakstu sesijā izmēģināt ierakstīt *Dreams*. Kad dziesmas autore to demonstrēja saviem grupas biedriem, grupas taustiņinstrumentāliste Kristīne Makvī aprakstīja dziesmu, ka "tai ir tikai trīs akordi un viena nots kreisajai rokai un tā ir garlaicīga". Savas domas Makvī mainīja, kad Lindsijs Bekingems, izmantojot ģitāru, izveidoja trīs dažādas daļas no identiskiem akordiem, liekot izklausīties, ka "ir pavediens, kas vijas cauri visai dziesmai." Grupa no pirmās ierakstu sesijas Sausalito tikai saglabāja Stīvijas vokālu un bungu ritmu — ģitāras un bass tika pievienoti vēlāk Losandželosā.

*Dreams* ASV tika izdots kā albuma otrais singls un pirmo vietu sasniedza 1977. gada 18. jūnijā, savu augsto pozīciju noturot 1 nedēļu. Lielbritānijā *Dreams* tika izdots kā trešais singls, sasniedzot 24. vietu, paliekot top 40 astoņas nedēļas. Iepriekšējie divi singli bija sasnieguši zemākas vietas — *Go Your Own Way* 38. vietu un *Don't Stop* 32. vietu. Dziesmas izpildījums kādā televīzijas šovā tika izvēlēts kā dziesmas mūzikas video, jo *Fleetwood Mac* līdz 1979. gadam neveidoja konceptuālus mūzikas video.

### Personāls

* Stīvija Niksa — galvenais vokāls, vokāla harmonijas
* Lindsijs Bakingems — elektriskā un akustiskā ģitāra, vokāla harmonijas
* Kristīna Makvī — *Fender Rhodes* elektriskās klavieres, *Hammond* ērģeles, vokāla harmonijas
* Džons Makvī — basģitāra
* Miks Flītvuds — bungas, kongas

*The Corrs* versija
-------------------

***Dreams*** ir grupas *The Corrs* kaverversija albumam *Legacy: A Tribute to Fleetwood Mac's Rumours*, kurā arī tika iekļauta Eltona Džona versija dziesmai *Don't Stop* un *The Cranberries* *Go Your Own Way*. 1998. gadā viņu versija sasniedza 6. vietu Lielbritānijas singlu topā, pārspējot oriģinālo versiju. Dziesmas video arī uzvarēja *Billboard* apbalvojumu "Labākais *Adult Contemporary* Video". Pateicoties singla sasniegumiem, *Dreams* tika iekļauts *The Corrs* albuma *Talk on Corners* atkalizdevumā.

1998. gadā *The Corrs* izpildīja *Dreams* kopā ar *Fleetwood Mac* dalībnieku Miku Flītvudu Karaliskajā Alberta Zālē.

### Dziesmu saraksts

* **CD**

1. *Dreams* (radio edit) — 4:18
2. *Dreams* (Tee's Radio) — 3:53
3. *Dreams* (Tee's New Radio) (Todd's Henry St. Mix) — 3:52
4. *Dreams* (TNT Pop extended mix) — 8:40
5. *Dreams* (Tee's Club) — 7:39
6. *Dreams* (Tee's in House mix) — 4:32

### Singlu topi

| Tops (1999) | Pozīcija |
| --- | --- |
| Karogs: Austrālija Austrālijas singlu tops | 47 |
| Karogs: Kanāda Kanādas *Adult Contemporary* | 10 |
| Karogs: Kanāda Kanādas RPM Top 100 | 38 |
| Karogs: Francija Francijas singlu tops | 52 |
| Karogs: Vācija Vācijas singlu tops | 73 |
| Karogs: Īrija Īrijas singlu tops | 6 |
| Karogs: Nīderlande Nīderlandes singlu tops | 71 |
| Karogs: Apvienotā Karaliste Lielbritānijas singlu tops | 6 |

### Sertifikācija

| Valsts | Sertifikācija | Pārdotās vienības |
| --- | --- | --- |
| Karogs: Apvienotā Karaliste Lielbritānija | Sudraba | 200,000+ |

*Deep Dish* versija kopā ar Stīviju Niksu
-----------------------------------------

2005. gadā Niksa iedziedāja jaunu vokālu hausmūzikas dueta *Deep Dish* dziesmas versijai. Dziesma tika izdota albuma *George Is On* sastāvā un sasniedza top 20 Lielbritānijā un top 40 vairākās citās valstīs. Dziesmas rediģēta versija tika iekļauta Stīvijas Niksas labāko dziesmu izlasē *Crystal Visions — The Very Best of Stevie Nicks*, kuras nosaukums arī ir atsauce uz *Dreams* vārdiem.

| Tops (2006) | Pozīcija |
| --- | --- |
| Karogs: Austrālija Austrālijas singlu tops | 27 |
| Karogs: Nīderlande Nīderlandes singlu tops | 18 |
| Karogs: Beļģija Beļģijas singlu tops | 42 |
| Karogs: Īrija Īrijas singlu tops | 22 |
| Karogs: Somija Somijas singlu tops | 6 |
| Karogs: Apvienotā Karaliste Lielbritānijas singlu tops | 14 |
| Karogs: Itālija Itālijas singlu tops | 39 |

Atsauces
--------

1. ↑  10 fanu starpā populārākās *Fleetwood Mac* dziesmas Archived 2016. gada 9. septembrī, *Wayback Machine* vietnē. rollingstone.com
2. 1 2 3  «"The Greatest Songs Ever!». Arhivēts no oriģināla, laiks: 2006. gada 19. oktobrī. Skatīts: 2007. gada 1. janvārī.
3. ↑  «*Fleetwood Mac* sasniegumi singlu topos». Arhivēts no oriģināla, laiks: 2016. gada 30. novembrī. Skatīts: 2016. gada 11. septembrī.
4. ↑  *The Corrs* uzstāšanās video informācija
5. ↑  Austrālijas Diagrammas
6. ↑  «Kanādas singlu tops». Arhivēts no oriģināla, laiks: 2015. gada 22. decembrī. Skatīts: 2017. gada 2. jūnijā.
7. ↑  «Kanādas Kartes». Arhivēts no oriģināla, laiks: 2015. gada 22. decembrī. Skatīts: 2017. gada 2. jūnijā.
8. ↑  Francijas Diagrammas
9. ↑  «Vācijas Diagrammas». Arhivēts no oriģināla, laiks: 2016. gada 16. aprīlī. Skatīts: 2016. gada 11. septembrī. Archived 2016. gada 16. aprīlī, *Wayback Machine* vietnē.
10. ↑  Īrijas Diagrammas
11. ↑  Nīderlandes Topos
12. ↑  Everyhit
13. ↑  The Corrs Balvas
14. ↑  Albuma *Crystal Visions* sastāvs

Ārējās saites
-------------

* [ Dziesmas vārdi]